rejauldu/bengali-wikipedia huggingface dataset:
মধুশ্রী নারায়ণ (জন্ম ২ সেপ্টেম্বর ১৯৯৯) হলেন একজন ভারতীয় নেপথ্য সঙ্গীতশিল্পী। তিনি সঙ্গীতজ্ঞ রমেশ নারায়ণের কনিষ্ঠ কন্যা। শৈশব থেকেই সঙ্গীতের সাথে পরিচয় হলেও ২০১৪ সালে সুপার স্টার জুনিয়র অনুষ্ঠানের শিরোপা অর্জনের পর তিনি সঙ্গীতকে নিয়মিত পেশা হিসেবে গ্রহণ করতে আগ্রহী হন। চলচ্চিত্রের গানে কণ্ঠ দিয়ে তিনি একবার শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার এবং শ্রেষ্ঠ নারী নেপথ্য কণ্ঠশিল্পী বিভাগে কেরল চলচ্চিত্র সমালোচক পুরস্কার অর্জন করেন।  প্রারম্ভিক জীবন মধুশ্রী ১৯৯৯ সালের ২রা সেপ্টেম্বর কেরল রাজ্যের কণ্ণুর জেলায় এক সঙ্গীত পরিবারে জন্মগ্রহণ করেন। তার পিতা পণ্ডিত রমেশ নারায়ণ একজন প্রখ্যাত সঙ্গীত পরিচালক। মধুশ্রী মাত্র তিন বছর বয়স থেকে গান গাওয়া শুরু করেন। পাঁচ বছর বয়সে তার পিতার নিকট তার আনুষ্ঠানিকভাবে সঙ্গীতের হাতেখড়ি হয়। এরপর তিনি সঙ্গীত মরতাঁদ পণ্ডিত জশরাজের নিকট সঙ্গীতের তামিল গ্রহণ করেন। মাত্র পাঁচ বছর বয়সে তার চলচ্চিত্রের গানে অভিষেক হয় মালয়ালম ভাষার মাকালকু চলচ্চিত্রের শিশুতোষ গান "পাবকলি"-এর মধ্য দিয়ে।  মধুশ্রী তিরুবনন্তপুরমের কারমেল উচ্চ মাধ্যমিক বালিকা বিদ্যালয়ের মানবিক শাখায় পড়াশোনা করেছেন। তিনি স্নাতক পর্যায়ে সঙ্গীত নিয়ে পড়াশোনা করতে ইচ্ছুক।   কর্মজীবন পূর্ণাঙ্গ নেপথ্য সঙ্গীতশিল্পী হিসেবে মধুশ্রীর কর্মজীবন শুরু হয় তার পিতা রমেশ নারায়ণের সুরে তামিল চলচ্চিত্র অডুতালম (২০১১) দিয়ে। ২০১৪ সালে তিনি অমৃতা টেলিভিশনের সঙ্গীত প্রতিযোগিতামূলক অনুষ্ঠান সুপার স্টার জুনিয়র-এর শিরোপা অর্জন করেন। ফাইনালে তিনি ক্রিস্টিনা অগুইলেরা "দ্য ভয়েস উইদিন" গান গেয়েছিলেন, অগুইলেরা তার প্রিয় সঙ্গীতশিল্পীদের একজন। তিনি রমেশের সুরে ওট্টমন্ডরম (২০১৪) চলচ্চিত্রে বিজয় যেসুদাসের বিপরীতে "আরু বঙ্গুম" কবিতায় কণ্ঠ দেন, যা সঙ্গীত সমালোচকদের নিকট প্রশংসিত হয়। এই চলচ্চিত্রের গানে কণ্ঠ দিয়ে তিনি শ্রেষ্ঠ নারী নেপথ্য কণ্ঠশিল্পী বিভাগে কেরল চলচ্চিত্র সমালোচক সমিতি পুরস্কার অর্জন করেন। এরপর তিনি তার পিতা রমেশের সুরে আলিফ (২০১৫) এবং আর এস বিমল পরিচালিত জীবনীমূলক এন্নু নিন্টে ময়দিন (২০১৫) চলচ্চিত্রে "প্রিয়ামুল্লাভানে" গানে কণ্ঠ দেন। "প্রিয়ামুল্লাভানে" চলচ্চিত্রে তার গাওয়া প্রথম একক গান। তার সুমিষ্ট কণ্ঠ ও ভাবপূর্ণ নোট গানটিকে পরিপূর্ণতা প্রদান করে। ২০১৫ সালে তিনি এডাবাপতি চলচ্চিত্রের "পাশিয়াতি দিশি দিশি" গানে কণ্ঠ দিয়ে শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন।  ২০১৭ সালে মনোজ জর্জের সুরে ঊর্বি চলচ্চিত্রের "তিলি প্রেমা" গান গাওয়ার মধ্য দিয়ে কন্নড় ভাষার চলচ্চিত্রে তার অভিষেক ঘটে।  পুরস্কার ও মনোনয়ন কেরল রাজ্য চলচ্চিত্র পুরস্কার  ২০১৫: শ্রেষ্ঠ নেপথ্য সঙ্গীতশিল্পী - এডাবাপতি কেরল চলচ্চিত্র সমালোচক সমিতি পুরস্কার  ২০১৪: শ্রেষ্ঠ নারী নেপথ্য সঙ্গীতশিল্পী - "ওট্টমন্ডরম" অন্যান্য  ২০১৫: রেড এফএম শ্রেষ্ঠ নেপথ্য সঙ্গীতশিল্পী  ২০১৪: সুপার স্টার জুনিয়র (অমৃতা টেলিভিশন)  তথ্যসূত্র  বহিঃসংযোগ      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:কেরলের নারী সঙ্গীতজ্ঞ বিষয়শ্রেণী:কণ্ণুরের সঙ্গীতশিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:কেরল রাজ্য চলচ্চিত্র পুরস্কার বিজয়ী বিষয়শ্রেণী:২১শ শতাব্দীর ভারতীয় গায়ক
তিনাশি প্যানিয়াঙ্গারা (জন্ম: ২১ অক্টোবর, ১৯৮৫) ম্যারোনদেরা এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য তিনাশি টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন। তিনি ডানহাতে ব্যাটিং ও ডানহাতে ফাস্ট মিডিয়াম বোলিং করে থাকেন। জিম্বাবুয়ের ক্রিকেট ইতিহাসে তিনি দ্রুততম বোলারদের একজন হিসেবে চিহ্নিত হয়েছেন।   খেলোয়াড়ী জীবন  ২০০৩-০৪ মৌসুমে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে প্যানিয়াঙ্গারা প্রথমবারের মতো সকলের দৃষ্টি আকর্ষণ করতে সক্ষম হন। প্রতিযোগিতায় ৩১ রানে ৬ উইকেট দখল করে জিম্বাবুয়ের বিজয়ে ভূমিকা রাখেন। ২০০৪ সালে পনের জন বিদ্রোহী খেলোয়াড়ের পরিবর্তে তাকেও দলে অন্তর্ভুক্ত করা হয়েছিল। বার্কিসল্যান্ড ক্রিকেট ক্লাবের হয়ে খেলার সময় গ্রীষ্মকালে ইংল্যান্ডের কাউন্টি ক্রিকেট খেলতে যান। তারপর তিনি নটিংহামে স্থানান্তরিত হন।  ২০১৪ সালে  বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে আয়ারল্যান্ড ক্রিকেট দলের বিপক্ষে তিনি তার সেরা বোলিং নৈপুণ্য (৪/৩৭) প্রদর্শন করেন। তা স্বত্ত্বেও তার দল ৩ উইকেটের ব্যবধানে পরাজিত হয়।cricinfo, Ireland hold on for last-gasp win, Ireland v Zimbabwe, World T20, Group B, Sylhet, collect: 18 March, 2014   তথ্যসূত্র    আরও দেখুন   শিঙ্গিরাই মাসাকাদজা  জিম্বাবুয়ে জাতীয় ক্রিকেট দল  ২০১৪ আইসিসি বিশ্ব টুয়েন্টি২০   বহিঃসংযোগ     বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেট অধিনায়ক বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:মনিকাল্যান্ডের ক্রিকেটার বিষয়শ্রেণী:ম্যারোনদেরার ব্যক্তিত্ব বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:মিড ওয়েস্ট রাইনোসের ক্রিকেটার
বিয়াট্রিক্স ডি'সুজা (জন্ম ৫ই মে ১৯৩৫) একজন ভারতীয় রাজনীতিবিদ এবং সমাজকর্মী। তিনি সমতা পার্টির (উদয় মণ্ডলের নেতৃত্বে) সদস্য হিসেবে ১৯৯১-৯৬ সাল পর্যন্ত তামিলনাড়ু রাজ্য বিধানসভায় এবং ১৯৯৮-২০০৪ সাল পর্যন্ত লোকসভায় ইঙ্গ-ভারতীয় সম্প্রদায়ের প্রতিনিধিত্ব করেছেন।   শিক্ষা  বিয়াট্রিক্স ডি'সুজা চেন্নাইয়ের (তামিলনাড়ু) মাদ্রাজ বিশ্ববিদ্যালয়ের স্টেলা ম্যারিস কলেজ এবং প্রেসিডেন্সি কলেজ থেকে অর্থনীতিতে স্নাতক এবং ইংরেজিতে স্নাতকোত্তর ডিগ্রি অর্জন করেছেন। তিনি অস্ট্রেলিয়ান সাহিত্যে পিএইচডি ডিগ্রি অর্জন করেছেন এবং পার্থের ওয়েস্টার্ন অস্ট্রেলিয়া বিশ্ববিদ্যালয় ও অস্ট্রেলিয়ার মেলবোর্নের মোনাশ বিশ্ববিদ্যালয়ে গবেষণা করেছেন।   কর্মজীবন  বিয়াট্রিক্স ডি'সুজা তাঁর কর্মজীবনের শুরু থেকেই অল ইণ্ডিয়া অ্যাংলো-ইণ্ডিয়ান অ্যাসোসিয়েশনের সাথে যুক্ত ছিলেন। তিনি অ্যাংলো-ইণ্ডিয়ান উইমেন ফোরামের প্রতিষ্ঠাতা-সভাপতি ছিলেন। একজন রাজনীতিবিদ হিসেবে তিনি দেশের বিভিন্ন প্রান্তে ভ্রমণ করেছেন এবং এমপিল্যাড স্কিমের অধীনে (এমপি লোকাল এরিয়া ডেভেলপমেন্ট) জনসাধারণের উপকারে আসা প্রকল্পগুলি নাগরিক কর্তৃপক্ষ কর্তৃক সময়মতো বাস্তবায়নের চেষ্টা করেছেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:সমতা পার্টির রাজনীতিবিদ বিষয়শ্রেণী:তামিলনাড়ুর শিক্ষাবিদ বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:পর্তুগিজ বংশোদ্ভূত ভারতীয় ব্যক্তি বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম বিষয়শ্রেণী:তামিলনাড়ু বিধানসভার সদস্য ১৯৯১-১৯৯৬ বিষয়শ্রেণী:অপর্যালোচিত অনুবাদসহ পাতা
ইতিহাস    ঘটনাবলী    জন্ম  ১৯৩৮ইং - কফি আনান, ঘানার একজন কূটনীতিবিদ এবং জাতিসংঘের সপ্তম মহাসচিব।  ১৯৭১ইং - শোয়াইব জিবরান, বাংলাদেশের একজন কবি, লেখক ও শিক্ষাতত্ত্ববিদ।   মৃত্যু   ১৮৩৫ইং - ভিলহেল্ম ফন হুম্বোল্ট, জার্মান ভাষাবিজ্ঞানী ছিলেন।  ১৮৯৪ইং - বঙ্কিমচন্দ্র চট্টোপাধ্যায়, উনিশ শতকের বাঙালি সাহিত্যিক ও সাংবাদিক।  ১৯৭৩ইং - পাবলো পিকাসো, একজন স্পেনীয় চিত্রশিল্পী ও ভাস্কর।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:চৈত্র
দ্য ওয়াল্ট ডিজনি কোম্পানি () যা মূলত ডিজনি হিসেবেও সুপরিচিত; যুক্তরাষ্ট্র ভিত্তিক বহুজাতিক গণমাধ্যম সংস্থা। এর কার্যালয় ওয়াল্ট ডিজনি স্টুডিওস বারব্যাংক, ক্যালিফোর্নিয়া। এটি রাজস্ব শর্তাবলীর মধ্যে সর্ববৃহৎ গণমাধ্যম। এটি প্রথমে ডিজনি ব্রাদার্স কার্টুন স্টুডিও নামে অক্টোবর ১৬, ১৯২৩-এ ওয়াল্ট এবং রোয় ডিজনির হাত ধরে গড়ে ওঠে, এটি আমেরিকার অ্যানিমেশন জগতের যোগ্য নেতা হিসেবে নিজেই নিজের উন্নতি করতে থাকে।  এই কোম্পানি তার ব্যাপক পরিধি নিয়ে গঠিত চলচ্চিত্র নির্মাণ বিভাগ দ্যা ওয়াল্ট ডিজনি স্টুডিওসের জন্য সবচেয়ে বেশি বিখ্যাত, এবং বর্তমানে হলিউডের অন্যতম বিখ্যাত চলচ্চিত্র নির্মাণ প্রতিষ্ঠান। ডিজনি বিভিন্ন প্রচারমাধ্যম, যেমন: এবিসি-এর মালিক এবং কার্যকারক, নানা কেবল টেলিভিশন নেটওয়ার্ক যেমন ডিজনি চ্যানেল, ইএসপিএন, এ+ই নেটওয়ার্কস, এবিসি ফ্যামেলি, প্রকাশনা সংস্থা, পণ্যদ্রব্য এবং আরও ১৪টি আলাদা বিনোদন পার্কের মালিক এবং পরিচালক। এই সংস্থাটি প্রথমে মিকি মাউস নামের জনপ্রিয় কার্টুন চরিত্রের সৃষ্টি করে, যা পূর্বে তাদের লোগো ছিল। আরও পড়ুন
কর্নেল টমাস স্ট্যানলি (১৪ সেপ্টেম্বর ১৭৪৯ - ২৫ ডিসেম্বর ১৮১৬) একজন ব্রিটিশ হুইগ রাজনীতিবিদ যিনি ১৭৮০ থেকে ১৮১২ সাল পর্যন্ত ৩২ বছর হাউস অফ কমন্সে বসেছিলেন। তিনি ১ম রয়্যাল ল্যাঙ্কাশায়ার মিলিশিয়ার কর্নেল হিসেবেও দায়িত্ব পালন করেন।  তিনি রেভড থমাস স্ট্যানলির পুত্র ছিলেন এবং ম্যানচেস্টার গ্রামার স্কুল এবং ট্রিনিটি হল, কেমব্রিজে শিক্ষিত ছিলেন। তাকে ওর্মসকির্ক ল্যাঙ্কাশায়ারের কাছে ক্রস হল, ল্যাথমের বলে বর্ণনা করা হয়েছিল।  তিনি ১৭৮০ সালের ফেব্রুয়ারি থেকে ১৮১২ সালের সাধারণ নির্বাচনে হাউস অফ কমন্স থেকে অবসর নেওয়া পর্যন্ত ল্যাঙ্কাশায়ারের সংসদ সদস্য (এমপি) ছিলেন, পরপর সাতটি নির্বাচনে বিনা প্রতিদ্বন্দ্বিতায় নির্বাচিত হন। তার দীর্ঘ সংসদীয় কর্মজীবনে তিনি প্রায়ই ল্যাঙ্কাশায়ার তুলা শিল্পের পক্ষে কথা বলতেন।  কর্নেল স্ট্যানলি সাহিত্য এবং সূক্ষ্ম বাঁধাইয়ের উপর ফোকাস সহ একজন আগ্রহী বই সংগ্রাহক ছিলেন। টিএফ ডিবদিন তার "বিবলিওগ্রাফিক্যাল ডেকামেরন" (১৮১৭, ভলিউম iii, pp 78–82) তে রিপোর্ট করেছেন, স্ট্যানলি সেল অফ ১৮১৩ (বিবলিওথেকা স্ট্যানলেয়ানা) ছিল বাইবলিওম্যানিয়াকদের মধ্যে একটি প্রধান ঘটনা, এবং এটি ছিল সবচেয়ে চিত্তাকর্ষক গ্রন্থাগারগুলির মধ্যে একটি। মালিকের জীবদ্দশায় বিক্রি হয়। স্পষ্টতই, স্ট্যানলি বিক্রয় থেকে প্রাপ্ত আয়কে স্টাইলে অবসর নেওয়ার জন্য ব্যবহার করেছিলেন।  বিক্রির ৩ বছর পর তিনি মারা যান, অবিবাহিত, বয়স ৬৭।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:ল্যাঙ্কাশায়ারের গ্রেট ব্রিটেনের সংসদ সদস্য বিষয়শ্রেণী:১৮১৬-এ মৃত্যু বিষয়শ্রেণী:১৭৪৯-এ জন্ম বিষয়শ্রেণী:ল্যাঙ্কাশায়ারের যুক্তরাজ্যের সংসদ সদস্য
কুনিংগান সিটি হল ইন্দোনেশিয়ার জাকার্তার একটি মিশ্র-ব্যবহারের কমপ্লেক্স, যার মধ্যে একটি শপিং মল, দুটি অ্যাপার্টমেন্ট টাওয়ার এবং একটি অফিস টাওয়ার রয়েছে। / এটি দক্ষিণ জাকার্তায় অবস্থিত।  মলটির নাম কুনিঙ্গান সিটি মল, অ্যাপার্টমেন্ট কমপ্লেক্সের নাম দেওয়া হয় ডেনপাসার রেসিডেন্স / এবং অফিস টাওয়ারের নাম দেওয়া হয় এএক্সএ টাওয়ার, / / এএক্সএ মন্দিরি বীমা কোম্পানির নামানুসারে। আবাসিক কমপ্লেক্স ডেনপাসার রেসিডেন্সে কিন্তামনি টাওয়ার এবং উবুদ টাওয়ার নামে দুটি টাওয়ার রয়েছে।    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:জাকার্তার বিপণিবিতান
+জিহ্বামূলীয় নাসিক্যধ্বনির বৈশিষ্ট্যসমূহজাতব্যঞ্জনবায়ুর সঞ্চালকফুসফুসবায়ুর অভিমুখবহির্গামীবায়ুর পথনাসিকঘোষতাঘোষউচ্চারকপশ্চাজ্জিহ্বাউচ্চারণস্থানপশ্চাত্তালুউচ্চারণরীতিস্পর্শ পশ্চাত্তালব্য নাসিক্যধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।  আন্তর্জাতিক ধ্বনিমূলক বর্ণমালায় [ŋ] বাংলা লিপিতে ঙ্‌‌‌ বা ং‌ যেমন "বেঙ", "ভাঙা", "বাংলা", ইত্যাদি।   বাংলা ভাষায়  অন্য আর্য ভাষার তুলনায়, এই ধ্বনিটি বাংলা ভাষায় বেশ ঘন ঘন ব্যবহৃত। তবু এই ধ্বনিটি শুধু অক্ষরের শেষে বসে বলে শব্দের আদিতে কোনওসময় বসে না। অনেক অঞ্চলে এই ধ্বনিটির পরে "গ"-এর উচ্চারণ হয়। এইসব আঞ্চলিক ভাষায় "বাঙালি" (বাং-আ-লি) শব্দটিকে "বাঙ্গালি" (বাং-গা-লি) বলে।   অন্যান্য ভাষায়  বাংলা ছাড়াও অনেক-অনেক ভাষায় এই ব্যঞ্জনধ্বনিটি শব্দের আদিতে বসতে পারে না, যেমন কোরীয়, ইংরেজি, ম্যান্ডারিন চীনা, ইত্যাদি। তবু ক্যান্টনিজ ভাষায় এই ধ্বনিটি শব্দের যেকোনও স্থানে বসতে পারে, যেমন ঙাউ (অর্থাৎ "গরু") এবং ঙ ("আমি")। ক্যান্টনিজে এটি শব্দের একমাত্র ধ্বনিও হতে পারে, যেমন ঙ্‌ ("পাঁচ")।  বিষয়শ্রেণী:ধ্বনিবিজ্ঞান বিষয়শ্রেণী:আন্তর্জাতিক ধ্বনিমূলক বর্ণমালা
নোয়ান্নই বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।   অবস্থান ও সীমানা  নোয়াখালী সদর উপজেলার উত্তরাংশে নোয়ান্নই ইউনিয়নের অবস্থান। এ ইউনিয়নের পশ্চিমে দাদপুর ইউনিয়ন, দক্ষিণে এওজবালিয়া ইউনিয়ন, পূর্বে বিনোদপুর ইউনিয়ন ও কাদির হানিফ ইউনিয়ন এবং উত্তরে বেগমগঞ্জ উপজেলার রাজগঞ্জ ইউনিয়ন অবস্থিত।   প্রশাসনিক কাঠামো  নোয়ান্নই ইউনিয়ন নোয়াখালী সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।   শিক্ষা ব্যবস্থা  এ ইউনিয়নে তিনটি মাধ্যমিক বিদ্যালয় (নোয়ান্নই ইউনিয়ন উচ্চ বিদ্যালয়, ইসলামগঞ্জ জনতা উচ্চ বিদ্যালয় ও শিবপুর মুসলিম হাই স্কুল) , একটি কলেজ [বাঁধেরহাট আবদুল মালেক উকিল ডিগ্রি (অনার্স) কলেজ], একটি ফাজিল মাদ্রাসা (গোরাপুর ইসলামিয়া ফাজিল মাদ্রাসা) রয়েছে।   জনপ্রতিনিধি  বর্তমান চেয়ারম্যান মোঃ দিলদার হোসেন জুনায়েদ।   আরও দেখুন   নোয়াখালী সদর উপজেলা  সুধারাম মডেল থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:নোয়াখালী সদর উপজেলার ইউনিয়ন
খাপড়া ওয়ার্ড গণহত্যা হচ্ছে ১৯৫০ খ্রিস্টাব্দের ২৪ এপ্রিল রাজশাহী কেন্দ্রীয় কারাগারে সংঘটিত একটি গণহত্যা। এই গণহত্যায় মোট সাত জন জেলবন্দী ব্যক্তিকে হত্যা করা হয়। এছাড়াও সেদিনের ঘটনায় আহত হন আরও ৩০ জন।  ইতিহাস রাজশাহী কেন্দ্রীয় কারাগারে জেলবন্দী কমিউনিস্ট নেতা কর্মীদের সাথে উপযুক্ত রাজবন্দীর মর্যাদা ও ভাল খাবারের দাবীতে জেলবন্দী ব্যক্তিগণ অনশনে অংশগ্রহণ করে আসছিলেন। ঘটনার দিন ১৯৫০ সালের ২৪ এপ্রিল রাজশাহী কেন্দ্রীয় কারাগারের খাপড়া ওয়ার্ড থেকে আটজন রাজবন্দীকে কনডেমড সেল বা ফাঁসির আসামীর নির্জন সেলে স্থানান্তরিত করার সময় রাজনৈতিক বন্দিরা জেলখানায় ডিভিশন না পাওয়ায় প্রতিবাদ করেন। এছাড়াও ভালো খাবার ঠিকমত সরবরাহ না করা, কারাবিধান অনুযায়ী প্রয়োজনীয় সুযোগ না দেওয়া এবং খাপড়া ওয়ার্ডে ১১ জন রাজবন্দীকে জোরপূর্বক আটকে রাখার প্রতিবাদ করেন জেলবন্দীরা। জেলার বিলের নির্দেশে চারদিকে জানালাবিশিষ্ট একটি ঘরে আবদ্ধ করে বাইরে থেকে ৪০ জন বন্দির উপর নির্মমভাবে গুলি চালায় কারারক্ষীরা। এর ফলে শহীদ হন মোট ৭জন। বাকি সমস্ত বন্দীরা মারা না গেলেও মারাত্মকভাবে আহত হন। পুলিশ রক্তাপ্লুত বন্দীদের ওপর পূনরায় লাঠিচার্জ করে।  খাপড়া ওয়ার্ডের সেদিনের ঘটনায় আহত হয়েছিলেন আবদুল হক, বাবর আলী, আমিনুল ইসলাম, মনসুর হাবিব, ভুপেন পালিত, অমূল্য লাহিড়ী এবং নুরুন্নবী চৌধুরী। সেদিন জেল পুলিশের গুলিতে আবদুল হকের বাম হাতটি দ্বিখন্ডিত হয়ে যায় এবং মনসুর হাবিবের জানু ও বাহুতে গুলি লাগে। নুরুন্নবী চৌধুরীর পা কেটে ফেলে দিতে হয়। বাকী চারজনও গুরুতর আহত হন।  শহীদ ৭ জন  আনোয়ার হোসেন, (১৯৩০ - ২৪ এপ্রিল, ১৯৫০) ছাত্রনেতা,   বিজন সেন, (১৯০৫- ২৪ এপ্রিল, ১৯৫০) শ্রমিক নেতা,   কম্পরাম সিং, (১৮৮৭-২৪ এপ্রিল ১৯৫০) তেভাগা আন্দোলনের প্রবীণ নেতা  সুধীন ধর, (১৯১৮- ২৪ এপ্রিল ১৯৫০) মোহিনী মিলের সংগঠক,   হানিফ সেখ, (১৯২৪-২৪ এপ্রিল ১৯৫০) মোহিনী মিলের শ্রমিক,    দিলওয়ার হোসেন, (১৯২৬-২৪ এপ্রিল ১৯৫০) কুষ্টিয়ার রেলশ্রমিক   সুখেন ভট্টাচার্য, (১৯২৮-২৪ এপ্রিল ১৯৫০) ময়মনসিংহের ছাত্র সংগঠক।  তথ্যসূত্র  বিষয়শ্রেণী:১৯৫০-এ পাকিস্তান বিষয়শ্রেণী:পাকিস্তানে হত্যাকাণ্ড
কমলক্ষ্মী বিশ্বাস (জন্ম ১৯৩৭)-(মৃত্যু ৩ই সেপ্টেম্বর ২০২৫)  হলেন পশ্চিমবঙ্গের একজন ভারতীয় রাজনীতিবিদ। তিনি উত্তর ২৪ পরগনা জেলার তফসিলি জাতি সম্প্রদায়ের জন্য সংরক্ষিত বাগদা বিধানসভা কেন্দ্র থেকে পশ্চিমবঙ্গ বিধানসভার পাঁচবারের সদস্য ছিলেন। ১৯৭৭ সালের পশ্চিমবঙ্গ বিধানসভা নির্বাচনে তিনি প্রথমবারের মতো অল ইন্ডিয়া ফরওয়ার্ড ব্লকের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  কমলক্ষ্মী পশ্চিমবঙ্গের উত্তর ২৪ পরগনা জেলার বাগদাহয় বসবাস করেন। তিনি প্রয়াত কুটিশ্বর বিশ্বাসকে বিয়ে করেন। তিনি দশম শ্রেণীতে পড়েন এবং পরীক্ষায় উত্তীর্ণ হন।   কর্মজীবন  কমলক্ষ্মী প্রথমবারের মতো ১৯৭৭ সালের পশ্চিমবঙ্গ বিধানসভা নির্বাচনে অল ইন্ডিয়া ফরওয়ার্ড ব্লকের প্রতিনিধিত্ব করে জয়ী হয়ে বিধায়ক হন। ১৯৮১ সালের পশ্চিমবঙ্গ বিধানসভা নির্বাচনে তিনি ফরোয়ার্ড ব্লকের আসনটি ধরে রাখেন। পরবর্তীতে, এক মেয়াদের ব্যবধানের পর, যেখানে তিনি ১৯৮৭ সালের নির্বাচনে ভারতীয় জাতীয় কংগ্রেসের অপূর্ব লাল মজুমদারের কাছে হেরে যান। তিনি অল ইন্ডিয়া ফরোয়ার্ড ব্লকের টিকিটে টানা তিনবার জয়ী হন। তিনি ১৯৯১ সালের পশ্চিমবঙ্গ বিধানসভা নির্বাচন, ১৯৯৬ সালের বিধানসভা নির্বাচন  এবং ২০০১ সালের বিধানসভা নির্বাচনে জয়লাভ করেন। ২০০১ সালে তিনি ৬১,৯৩৬ ভোট পেয়েছিলেন এবং তার নিকটতম প্রতিদ্বন্দ্বী সর্বভারতীয় তৃণমূল কংগ্রেসের দুলাল চন্দ্র বারকে ২৩৭ ভোটের ব্যবধানে পরাজিত করেছিলেন।   তথ্যসূত্র   বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৩৭-এ জন্ম বিষয়শ্রেণী:উত্তর চব্বিশ পরগনা জেলার ব্যক্তি
thumb|left|ফুল (হায়দ্রাবাদ ভারত হতে তোলা)  ত্রিধারা ডেইজী পরিবারভূক্ত এক প্রকার সপুষ্পক উদ্ভিদ। এটি ক্ষতিকারক এবং বিষাক্ত উদ্ভিদ হিসেবে বিশেষভাবে পরিচিত। এর আদিবাস ক্রান্তীয় আমেরিকা হলেও এটি বিশ্বব্যাপী ক্রান্তীয়, উপক্রান্তীয় এবং মৃদু তাপমাত্রাযুক্ত অঞ্চলে দেখা যায়। যুক্তরাস্ট্রের নয়টি স্টেটে এটি ক্ষতিকারক উদ্ভিদ হিসেবে তালিকাভূক্ত।   বর্ণনা  এই গাছটিতে ডেইজি ফুলের ন্যায় মধ্যস্থলে হলুদ বর্ণ যুক্ত ফুল হয় যার প্রতিটি পাপড়ি তিনটি করে খাজঁ কাটা।  thumb|Tridax   চিত্রশালা    তথ্যসূত্র    4.Phytochemical communication  A new flavonoid from the aerial parts of Tridax procumbens                Mohammed Ali, Earla Ravinder, Ramidi Ramachandram  Department of Pharmacognosy and Phytochemistry, Faculty of Pharmacy, Jamia Hamdard  (Hamdard Uniersity), P.O. Hamdard Nagar, New Delhi 110062, India   অধিক পঠন       বহিঃসংযোগ   USDA Plants Profile  Achene description  PIER fact sheet   invasive.org profile  Photo gallery   বিষয়শ্রেণী:ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:মেক্সিকোর উদ্ভিদ বিষয়শ্রেণী:দক্ষিণ আমেরিকার উদ্ভিদ
শফিক আহমেদ (; জন্ম: ২৮ মার্চ, ১৯৪৯) পাঞ্জাব প্রদেশের লাহোরে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭৪ থেকে ১৯৮০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান ন্যাশনাল ব্যাংক, পাঞ্জাব, পাঞ্জাব বিশ্ববিদ্যালয় ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন তিনি।   প্রথম-শ্রেণীর ক্রিকেট  ১৯৬৭-৬৮ মৌসুম থেকে ১৯৯০-৯১ মৌসুম পর্যন্ত শফিক আহমেদের প্রথম-শ্রেণীর খেলোয়াড়ী জীবন চলমান ছিল। আকর্ষণীয় ডানহাতি ব্যাটসম্যান ছিলেন। সহজাত প্রকৃতির অধিকারী শফিক আহমেদ সুন্দরভাবে স্ট্রোক মারতেন। মূলতঃ ব্যাটিং উদ্বোধন কিংবা তিন নম্বর অবস্থানে ব্যাট হাতে মাঠে নামতেন। দারুণ ভঙ্গীমায় ড্রাইভ ও কাটের ফুলঝুড়ি ছোটাতেন। প্রথম-শ্রেণীর ক্রিকেটে দূর্দান্ত ক্রীড়াশৈলী উপস্থাপন করলেও আন্তর্জাতিক ক্রিকেটে এর উল্টো ছিল।  ঘরোয়া ক্রিকেটে সর্বমোট ৫৩টি সেঞ্চুরি হাঁকিয়েছেন। চারজন পাকিস্তানি ক্রিকেটারের অন্যতম হিসেবে প্রথম-শ্রেণীর ক্রিকেটে তার গড় ৫০-এর কাছাকাছি রয়েছে।   ঘরোয়া ক্রিকেটে নিয়মিতভাবে রান পেয়েছেন। ১৯৬৭-৬৮ মৌসুমে ১৮ বছর বয়সে পাঞ্জাব বিশ্ববিদ্যালয়ের পক্ষে প্রথম-শ্রেণীর ক্রিকেটে অভিষেক ঘটে তার। ১৯৯০-৯১ মৌসুমে ইউনাইটেড ব্যাংক লিমিটেডের পক্ষে ৪১ বছর বয়সে সর্বশেষ খেলায় অংশ নেন তিনি। এ পর্যায়ে সাত মৌসুমে সহস্রাধিক রান সংগ্রহ করার কৃতিত্ব প্রদর্শন করেছেন।Shafiq Ahmed batting by season   আন্তর্জাতিক ক্রিকেট  সমগ্র খেলোয়াড়ী জীবনে ছয়টিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন শফিক আহমেদ। ২৫ জুলাই, ১৯৭৪ তারিখে লিডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ ডিসেম্বর, ১৯৮০ তারিখে মুলতানে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।  ছয়টি টেস্টে অংশ নিয়ে জয় কিংবা পরাজিত না হবার অনন্য রেকর্ডের সাথে ভারতীয় ক্রিকেটার চন্দ্রশেখর গদকড়ি’র সাথে নিজ নামকে জড়িয়ে রেখেছেন।.   ব্যক্তিগত জীবন  ইংল্যান্ডের পেশাদার ল্যাঙ্কাশায়ার লীগে খেলেছেন। চার্চ দলের সদস্যরূপে ১৯৭৫ থেকে ১৯৭৭ সাল পর্যন্ত খেলেছেন। ক্রিকেট খেলা থেকে অবসর গ্রহণের পর পাকিস্তান ক্রিকেট বোর্ডের (পিসিবি) সভাপতি ওয়াসিম বারি’র সহকারী হিসেবে ২০০৩ সালে দায়িত্ব পালন করেছেন।   তথ্যসূত্র    বহিঃসংযোগ       বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউনাইটেড ব্যাংক লিমিটেডের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:ন্যাশনাল ব্যাংক অব পাকিস্তানের ক্রিকেটার বিষয়শ্রেণী:পাঞ্জাব বিশ্ববিদ্যালয়ের ক্রিকেটার বিষয়শ্রেণী:পাঞ্জাব এ-এর ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:মধ্য অঞ্চলের (পাকিস্তান) ক্রিকেটার বিষয়শ্রেণী:লাহোর এ-এর ক্রিকেটার বিষয়শ্রেণী:লাহোরের ক্রিকেটার বিষয়শ্রেণী:লাহোর ব্লুজের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:লাহোর সিটি ব্লুজের ক্রিকেটার বিষয়শ্রেণী:লাহোর সিটি হোয়াইটসের ক্রিকেটার
থাম্ব  এডওয়ার্ড জর্জ আর্লে লিটন বুলওয়ার-লিটন, ১ম ব্যারন লিটন, পিসি (২৫ মে ১৮০৩)১৮ জানুয়ারী ১৮৭৩) একজন ইংরেজ লেখক এবং রাজনীতিবিদ ছিলেন। তিনি ১৮৩১ থেকে ১৮৪১ সাল পর্যন্ত সংসদের হুইগ সদস্য এবং ১৮৫১ থেকে ১৮৬৬ সাল পর্যন্ত রক্ষণশীল হিসেবে দায়িত্ব পালন করেন। তিনি ১৮৫৮ সালের জুন থেকে ১৮৫৯ সালের জুন পর্যন্ত উপনিবেশগুলির জন্য সেক্রেটারি অফ স্টেট ছিলেন, রিচার্ড ক্লিমেন্ট মুডিকে ব্রিটিশ কলাম্বিয়ার প্রতিষ্ঠাতা হিসাবে বেছে নিয়েছিলেন। রাজা অটো ত্যাগ করার পর তিনি ১৮৬২ সালে গ্রিসের মুকুট প্রত্যাখ্যান করেন। তিনি ১৮৬৬ সালে নিবওয়ার্থের ব্যারন লিটন তৈরি করেছিলেন।  বুলওয়ার-লিটনের কাজ তার সময়ে সুপরিচিত ছিল। তিনি বিখ্যাত বাক্যাংশ তৈরি করেছিলেন যেমন " সর্বশক্তিমান ডলারের সাধনা", " কলম তলোয়ারের চেয়ে শক্তিশালী ", " প্রান্তরে বাসিন্দা ", "মহা ধোয়াহীন" এবং উদ্বোধনী বাক্যাংশ " এটি একটি অন্ধকার এবং ঝড়ের রাত ছিল।" ১৯৮২ সাল থেকে প্রতি বছর অনুষ্ঠিত সারডোনিক বুলওয়ার-লিটন কথাসাহিত্য প্রতিযোগিতা, "সব সম্ভাব্য উপন্যাসের মধ্যে সবচেয়ে খারাপের উদ্বোধনী বাক্য" খোঁজার দাবি করে।   তথ্যসূত্র    আরও পড়ুন         Lytton, The Earl of (1948). Bulwer-Lytton. London: Home & Van Thal. (The English Novelists series)   (Distributed in the United States and Canada by Palgrave Macmillan)  Snyder, Charles W. (1995). Liberty and Morality: A Political Biography of Edward Bulwer-Lytton. New York: Peter Lang Publishing. ISBN 0-8204-2471-4.    Whittington-Egan, Molly (2013). Arthur O'Shaughnessy: Music Maker Bluecoat Press    বহিঃসংযোগ    বুলওয়ার-লিটন ইবুক            অন্যান্য সংযোগ     Edward George Earl Bulwer-Lytton (1803–73)  John S. Moore's essay on Bulwer-Lytton   Edward Bulwer-Lytton biography and works  Complete Works of Edward Bulwer-Lytton (Delphi Classics)  বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:ভিক্টোরীয় ঔপন্যাসিক বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:হার্টফোর্ডশায়ারের যুক্তরাজ্যের সংসদ সদস্য বিষয়শ্রেণী:ইংরেজ পুরুষ কবি বিষয়শ্রেণী:ইংরেজ পুরুষ ঔপন্যাসিক বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ব্রিটিশ পুরুষ ঔপন্যাসিক বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:১৯শ শতাব্দীর ইংরেজ ঔপন্যাসিক বিষয়শ্রেণী:১৮৭৩-এ মৃত্যু বিষয়শ্রেণী:১৮০৩-এ জন্ম বিষয়শ্রেণী:সেন্ট আইভসের যুক্তরাজ্যের সংসদ সদস্য বিষয়শ্রেণী:ওয়েস্টমিনস্টার অ্যাবিতে সমাধিস্থ বিষয়শ্রেণী:রক্ষণশীল দল (যুক্তরাজ্য) এর বংশানুক্রমিক পিয়ার বিষয়শ্রেণী:উপনিবেশের রাষ্ট্র সচিব বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
সন্দীপ আনন্দ হচ্ছেন একজন ভারতীয় টেলিভিশন অভিনেতা। তিনি অধিক পরিচিত লাইফ ওকেতে প্রচারিত নাটক মে আই কাম ইন ম্যাডাম?-এ "সাজান" চরিত্রের অভিনয়ের জন্য। একই সাথে তিনি সাব টিভিতে প্রচারিত এফ.আই.আর.-এ "বিল্লু" চরিত্রের জন্যও জনপ্রিয়তা অর্জন করেছেন।  পেশাগত জীবন আনন্দ তার অভিনয়য়ের জীবন শুরু করে ৭ বছর বয়সে। তিনি টেলিভিশন অভিষেক করেন ২০০৭ সালে, ইউটিভি বিন্দাস-এ প্রচারিত সুন ইয়ার চিল মার নাটকের মাধ্যমে। পরে তিনি সাব টিভিতে প্রচারিত নাটক এফ.আই.আর.-এ "বিল্লু" চরিত্রেও অভিনয় করেন।  তিনি দুইটি গ্রিক নাটক পরিচালনা করেছেন, যার মধ্যে একটি ছিল "কিং অয়েডিপাস ট্র্যাজেডি"। তিনি প্রায় ১০টি ভাষা জানেন যার মধ্যে রয়েছে সিন্ধি, সংস্কৃত, পাঞ্জাবি, গ্রিক। তিনি একজন প্রশিক্ষিত শাস্ত্রীয় সঙ্গীতজ্ঞ। তিনি নাটক ছাড়াও বেশ কয়েকটি টেলিভিশন বিজ্ঞাপনে করেছেন।  নাটক  সাল  চ্যানেল  নাটক  চরিত্র  উল্লেখ ২০০৭  ইউটিভি বিন্দাস  সুন ইয়ার চিল মার  পিদ্দি  ২০০৭  সাব টিভি  এফ.আই.আর.  বিল্লু  কনস্টেবল ২০১৫  সাব টিভি  বেতাল অর সিঙ্ঘাশন বাত্তিসি  বেতাল  ভূত  ২০১৫  এন্ডটিভি  ভাবি জি ঘর পার হে!  পুত্তান  আঙ্গুরির ভাই ২০১৬  লাইফ ওকে  মে আই কাম ইন ম্যাডাম?  সাজান  আসন্ন   দূর কে ঢোল     তথ্যসূত্র  বহিঃসংযোগ  ইন্টারনেট মুভি ডেটাবেজে সন্দীপ আনন্দ (ইংরেজি)  টুইটারে সন্দীপ আনন্দ  বিষয়শ্রেণী:জীবিত ব্যক্তি বিষয়শ্রেণী:ভারতীয় ধারাবাহিক নাটকের অভিনেতা